| Κεντρική σελίδα > Επίλυση προβλημάτων # Προβλήματα σαρωτή Η φωτεινή ένδειξη κατάστασης αναβοσβήνει Ο σαρωτής δεν ενεργοποιείται Ο σαρωτής είναι απενεργοποιημένος. Δεν είναι δυνατή η εκκίνηση του Epson Scan Πατώντας ένα κουμπί σαρωτή δεν ξεκινάει το σωστό πρόγραμμα ## Η φωτεινή ένδειξη κατάστασης αναβοσβήνει Η πράσινη και η πορτοκαλί λυχνία κατάστασης βρίσκονται στα αριστερά του κουμπιού PDF .
Φωτεινή ένδειξη | Κατάσταση ένδειξης | Σημασία
Ready (Πράσινο) | Αναμμένη | Ο σαρωτής είναι έτοιμος.
Αναβοσβήνει | Προετοιμασία ή εκτέλεση σάρωσης.
Error (Πορτοκαλί) | Αναβοσβήνει | Παρουσιάστηκε σφάλμα. Βεβαιωθείτε ότι ο σαρωτής είναι σωστά συνδεδεμένος με τον υπολογιστή σας. Ανατρέξτε στο εγχειρίδιο για οδηγίες σχετικά με τη σύνδεση του σαρωτή με τον υπολογιστή. Βεβαιωθείτε ότι το λογισμικό του σαρωτή έχει εγκατασταθεί σωστά. Ανατρέξτε στο εγχειρίδιο για οδηγίες σχετικά με την εγκατάσταση του λογισμικού του σαρωτή. Απενεργοποιήστε το σαρωτή χρησιμοποιώντας το διακόπτη τροφοδοσίας του και, στη συνέχεια, ενεργοποιήστε τον ξανά. Εάν η φωτεινή ένδειξη κατάστασης εξακολουθεί να αναβοσβήνει σε πορτοκαλί χρώμα, ο σαρωτής ενδέχεται να παρουσιάζει δυσλειτουργία ή πρέπει να αντικατασταθεί η λάμπα του σαρωτή. Για λεπτομέρειες, ανατρέξτε στην ενότητα Επικοινωνία με την Υποστήριξη Πελατών.
(Όλα) | Σβηστή | Ο σαρωτής είναι απενεργοποιημένος.
Επιστροφή στην αρχή ## Ο σαρωτής δεν ενεργοποιείται Βεβαιωθείτε ότι ο προσαρμογέας AC του σαρωτή είναι καλά συνδεδεμένος στο σαρωτή και σε πρίζα που λειτουργεί. Βεβαιωθείτε ότι η πρίζα λειτουργεί κανονικά. Αν χρειάζεται, ελέγξτε την συνδέοντας και ενεργοποιώντας μια άλλη ηλεκτρική συσκευή. Επιστροφή στην αρχή ## Ο σαρωτής είναι απενεργοποιημένος. Βεβαιωθείτε ότι έχετε ρυθμίσει το Power Off Timer (Χρονοδιακόπτης απενεργοποίησης). Για λεπτομέρειες, ανατρέξτε στην ενότητα Ρύθμιση χρονομετρητή απενεργοποίησης. Επιστροφή στην αρχή ## Δεν είναι δυνατή η εκκίνηση του Epson Scan Περιμένετε μέχρι η πράσινη φωτεινή ένδειξη κατάστασης να σταματήσει να αναβοσβήνει, πράγμα που υποδηλώνει ότι ο σαρωτής είναι έτοιμος για σάρωση. Βεβαιωθείτε ότι ο σαρωτής είναι ενεργοποιημένος. Απενεργοποιήστε το σαρωτή και τον υπολογιστή, ελέγξτε το καλώδιο σύνδεσης USB και βεβαιωθείτε ότι είναι καλά συνδεδεμένο. Χρησιμοποιήστε το καλώδιο USB που περιλαμβάνεται στη συσκευασία του σαρωτή ή οποιοδήποτε άλλο καλώδιο USB σύμφωνα με τις υποδείξεις της ενότητας Διασύνδεση USB. Συνδέστε το σαρωτή απευθείας στη θύρα USB του υπολογιστή ή μέσω ενός μόνο διανομέα USB. Ο σαρωτής μπορεί να μη λειτουργεί σωστά όταν είναι συνδεδεμένος σε υπολογιστή μέσω πολλών διανομέων USB. Βεβαιωθείτε ότι ο υπολογιστής σας υποστηρίζει σύνδεση μέσω USB. Εάν χρησιμοποιείτε πρόγραμμα συμβατό με TWAIN, όπως το Adobe Photoshop Elements, βεβαιωθείτε ότι έχετε επιλέξει το σωστό σαρωτή στη ρύθμιση της προέλευσης. Αν έχετε αναβαθμίσετε το λειτουργικό σύστημα του υπολογιστή σας, πρέπει να επαναλάβετε την εγκατάσταση του Epson Scan. Καταργήστε την εγκατάσταση του Epson Scan όπως περιγράφεται στην ενότητα Κατάργηση εγκατάστασης του λογισμικού σάρωσης και, στη συνέχεια, εγκαταστήστε το σαρωτή ξανά, σύμφωνα με τις οδηγίες που αναφέρονται στο εγχειρίδιο. Για Windows μόνο: Βεβαιωθείτε ότι το όνομα του σαρωτή εμφανίζεται χωρίς ερωτηματικό (?) ή θαυμαστικό (!) στο παράθυρο Device Manager (Διαχείριση Συσκευών). Αν το όνομα του σαρωτή εμφανίζεται με κάποιο από τα παραπάνω σύμβολα ή με την ένδειξη Unknown (Άγνωστος), καταργήστε το Epson Scan όπως περιγράφεται στην ενότητα Κατάργηση εγκατάστασης του λογισμικού σάρωσης και εγκαταστήστε το ξανά, σύμφωνα με τις οδηγίες που αναφέρονται στο εγχειρίδιο. Επιστροφή στην αρχή ## Πατώντας ένα κουμπί σαρωτή δεν ξεκινάει το σωστό πρόγραμμα Βεβαιωθείτε ότι το Epson Scan έχει εγκατασταθεί σωστά. Windows Vista και XP: Κάντε κλικ στην καρτέλα Events (Συμβάντα) στο παράθυρο Properties (Ιδιότητες) του σαρωτή και βεβαιωθείτε ότι δεν είναι ενεργοποιημένη η επιλογή Take no action (Καμία ενέργεια). Επίσης, βεβαιωθείτε ότι το κουμπί που θέλετε είναι επιλεγμένο στο πλαίσιο λίστας Select an event (Επιλογή συμβάντος) και ότι έχετε επιλέξει Start this program (Έναρξη αυτού του προγράμματος). Επιστροφή στην αρχή |