| Κεντρική σελίδα > Τοποθέτηση πρωτοτύπων στο σαρωτή # Τοποθέτηση φιλμ ή διαφανειών Αφαίρεση του καλύμματος εγγράφου Τοποθέτηση φιλμ στο φορέα Τοποθέτηση διαφανειών στο φορέα Επανατοποθέτηση του καλύμματος εγγράφου ## Αφαίρεση του καλύμματος εγγράφου Για να σαρώσετε ταινίες φιλμ ή διαφάνειες, πρέπει να αφαιρέσετε το κάλυμμα εγγράφου από το κάλυμμα του σαρωτή. Έτσι αποκαλύπτεται το παράθυρο της μονάδας για διαφανή μέσα που θα χρησιμοποιήσει ο σαρωτής για τη σάρωση φιλμ ή διαφανειών.
| Ανοίξτε το κάλυμμα του σαρωτή και σύρετε προσεκτικά προς τα πάνω το κάλυμμα εγγράφου για να το αφαιρέσετε.
| Χρησιμοποιήστε ένα μαλακό πανί για να σκουπίσετε το άνοιγμα της μονάδας για διαφανή μέσα και τον πίνακα εγγράφων πριν να τοποθετήσετε φιλμ ή διαφάνειες.
α. άνοιγμα μονάδας για διαφανή μέσα Για να τοποθετήσετε φιλμ για σάρωση, ανατρέξτε στην ενότητα Τοποθέτηση φιλμ στο φορέα. Για να τοποθετήσετε διαφάνειες για σάρωση, ανατρέξτε στην ενότητα Τοποθέτηση διαφανειών στο φορέα. Για να τοποθετήσετε ξανά το κάλυμμα εγγράφου, ανατρέξτε στην ενότητα Επανατοποθέτηση του καλύμματος εγγράφου. Επιστροφή στην αρχή ## Τοποθέτηση φιλμ στο φορέα ### Τοποθέτηση ταινιών φιλμ 35 χιλ.
| Ανοίξτε το κάλυμμα του φορέα φιλμ 35 χιλ.
| Σύρετε μία ή δύο ταινίες φιλμ εντελώς μέσα στο φορέα φιλμ, με τη γυαλιστερή πλευρά προς τα κάτω. Οι εικόνες και οι λέξεις πάνω στις ταινίες φιλμ θα πρέπει να εμφανίζονται ανάποδα στην πλευρά που είναι στραμμένη προς τα πάνω.
Σημείωση:
Κρατήστε προσεκτικά την άκρη του φιλμ ή φορέστε γάντια για να ακουμπήσετε το φιλμ. Διαφορετικά ενδέχεται να το καταστρέψετε. Βεβαιωθείτε ότι τα λευκά αυτοκόλλητα στο πίσω μέρος του φορέα φιλμ και οι περιοχές γύρω τους δεν έχουν γρατζουνιές και σκόνες και δεν είναι καλυμμένες. Αν οι περιοχές δεν είναι ξεκάθαρες, ο σαρωτής ενδέχεται να μην μπορεί να αναγνωρίσει το φιλμ σε λειτουργία Full Auto Mode (Πλήρης αυτοματοποίηση). Μην καλύπτετε τις μικρές οπές στο φορέα φιλμ.
| Κλείστε το κάλυμμα και πιέστε το μέχρι να ακουστεί ο χαρακτηριστικός ήχος. Στη συνέχεια, πιέστε όλες τις άκρες των καλυμμάτων για να τα ασφαλίσετε.
| Βεβαιωθείτε ότι η ταινία φιλμ είναι τοποθετημένη όπως φαίνεται στην εικόνα.
| Τοποθετήστε το φορέα φιλμ στον πίνακα εγγράφων ώστε να είναι ευθυγραμμισμένος όπως φαίνεται στην εικόνα. Βεβαιωθείτε ότι η προεξοχή που επισημαίνεται με την ένδειξη "A" στο φορέα φιλμ εφαρμόζει στην περιοχή του σαρωτή που φέρει την ένδειξη A.
| Βεβαιωθείτε ότι αφαιρέσατε το κάλυμμα εγγράφου. Ανατρέξτε στην ενότητα Αφαίρεση του καλύμματος εγγράφου.
| Κλείστε το κάλυμμα του σαρωτή.
Για να σαρώσετε φιλμ, ανατρέξτε στην ενότητα Έναρξη Epson Scan. Όταν ολοκληρώσετε τη σάρωση του φιλμ, τοποθετήστε ξανά το κάλυμμα εγγράφου πριν να σαρώσετε έγγραφα ή φωτογραφίες. Ανατρέξτε στην ενότητα Επανατοποθέτηση του καλύμματος εγγράφου. ### Τοποθέτηση φιλμ μεσαίου μεγέθους
| Ανοίξτε το κάλυμμα του φορέα φιλμ μεσαίου μεγέθους.
| Σύρετε ένα φιλμ μεσαίου μεγέθους εντελώς μέσα στο φορέα φιλμ, με τη γυαλιστερή πλευρά προς τα κάτω. Η εικόνα και οι λέξεις πάνω στο φιλμ θα πρέπει να εμφανίζονται ανάποδα στην πλευρά που είναι στραμμένη προς τα πάνω. Βεβαιωθείτε ότι ολόκληρο το πλαίσιο εικόνας είναι τοποθετημένο στο άνοιγμα του φορέα φιλμ.
Σημείωση:
Κρατήστε προσεκτικά την άκρη του φιλμ ή φορέστε γάντια για να ακουμπήσετε το φιλμ. Διαφορετικά, ενδέχεται να το καταστρέψετε. Μην καλύπτετε τις μικροσκοπικές οπές του φορέα φιλμ, καθώς, σε διαφορετική περίπτωση, ο σαρωτής ίσως να μην μπορεί να αναγνωρίσει ποιον φορέα φιλμ χρησιμοποιείτε.
| Κλείστε το κάλυμμα πάνω από το φιλμ και πιέστε το μέχρι να ακουστεί ο χαρακτηριστικός ήχος. Στη συνέχεια, πιέστε όλες τις άκρες του καλύμματος για να το ασφαλίσετε.
| Βεβαιωθείτε ότι η ταινία φιλμ είναι τοποθετημένη όπως φαίνεται στην εικόνα.
| Τοποθετήστε το φορέα φιλμ στον πίνακα εγγράφων, έτσι ώστε να είναι ευθυγραμμισμένος με την επάνω αριστερή γωνία. Βεβαιωθείτε ότι η προεξοχή που επισημαίνεται με την ένδειξη "Β" στο φορέα φιλμ εφαρμόζει στην περιοχή του σαρωτή που φέρει την ένδειξη "Β".
| Βεβαιωθείτε ότι αφαιρέσατε το κάλυμμα εγγράφου. Ανατρέξτε στην ενότητα Αφαίρεση του καλύμματος εγγράφου.
| Κλείστε το κάλυμμα του σαρωτή.
Σημείωση:
Δεν μπορείτε να χρησιμοποιήσετε τη λειτουργία Full Auto Mode (Πλήρης αυτοματοποίηση) για σάρωση φιλμ μεσαίου μεγέθους.
Όταν ολοκληρώσετε τη σάρωση του φιλμ, τοποθετήστε ξανά το κάλυμμα εγγράφου, πριν να σαρώσετε έγγραφα ή φωτογραφίες. Ανατρέξτε στην ενότητα Επανατοποθέτηση του καλύμματος εγγράφου. #### Χρήση του ελάσματος υποστήριξης σάρωσης Όταν το φιλμ είναι διπλωμένο, ισιώστε το χρησιμοποιώντας το έλασμα υποστήριξης σάρωσης που παρέχεται μαζί με το φορέα φιλμ μεσαίου μεγέθους. Προσοχή:
Διατηρήστε μία απόσταση τουλάχιστον 2 χιλ. ανάμεσα στο πλαίσιο εικόνας και το έλασμα υποστήριξης σάρωσης. Βεβαιωθείτε ότι η γυαλιστερή πλευρά έρχεται σε επαφή με την επιφάνεια του φιλμ. Εάν τοποθετήσετε ανάποδα το έλασμα υποστήριξης σάρωσης, υπάρχει κίνδυνος να καταστραφεί το φιλμ.
Όταν το φιλμ είναι διπλωμένο προς τα κάτω: Τοποθετήστε το έλασμα υποστήριξης σάρωσης κάτω από το φιλμ, με τη γυαλιστερή επιφάνεια στραμμένη προς τα πάνω. Στη συνέχεια, κλείστε το κάλυμμα του φορέα. Όταν το φιλμ είναι διπλωμένο προς τα πάνω: Τοποθετήστε το έλασμα υποστήριξης σάρωσης πάνω στο φιλμ, με τη γυαλιστερή επιφάνεια στραμμένη προς τα κάτω. Στη συνέχεια, κλείστε το κάλυμμα του φορέα. Επιστροφή στην αρχή ## Τοποθέτηση διαφανειών στο φορέα Μπορείτε να σαρώσετε ταυτόχρονα έως τέσσερις διαφάνειες 35 mm χρησιμοποιώντας το τμήμα διαφανειών του φορέα φιλμ. Σημείωση:
Βεβαιωθείτε ότι τα λευκά αυτοκόλλητα στο πίσω μέρος του φορέα φιλμ και οι περιοχές γύρω τους δεν έχουν γρατζουνιές και σκόνες και δεν είναι καλυμμένες. Αν οι περιοχές δεν είναι ξεκάθαρες, ο σαρωτής ενδέχεται να μην μπορεί να αναγνωρίσει τις διαφάνειες σε λειτουργία Full Auto Mode (Πλήρης αυτοματοποίηση). Μην καλύπτετε τις μικρές οπές στο φορέα φιλμ.
| Τοποθετήστε το φορέα φιλμ στον πίνακα εγγράφων ώστε να είναι ευθυγραμμισμένος όπως φαίνεται στην εικόνα. Βεβαιωθείτε ότι η προεξοχή που επισημαίνεται με την ένδειξη "C" στο φορέα φιλμ εφαρμόζει στην περιοχή του σαρωτή που φέρει την ένδειξη "C".
| Τοποθετήστε μέχρι τέσσερις διαφάνειες στο φορέα φιλμ με τη γυαλιστερή πλευρά προς τα κάτω. Οι εικόνες πρέπει να εμφανίζονται ανάποδα στην πλευρά που είναι στραμμένη προς τα πάνω. Οι εικόνες πρέπει να εμφανίζονται όπως φαίνεται στην εικόνα.
Σημείωση:
Βεβαιωθείτε ότι έχετε τοποθετήσει τη μεγάλη πλευρά της διαφάνειας στο φορέα φιλμ όπως φαίνεται παραπάνω.
| Βεβαιωθείτε ότι αφαιρέσατε το κάλυμμα εγγράφου. Ανατρέξτε στην ενότητα Αφαίρεση του καλύμματος εγγράφου.
| Κλείστε το κάλυμμα του σαρωτή.
Για να σαρώσετε διαφάνειες, ανατρέξτε στην ενότητα Έναρξη Epson Scan. Όταν ολοκληρώσετε τη σάρωση των διαφανειών, τοποθετήστε ξανά το κάλυμμα εγγράφου πριν να σαρώσετε έγγραφα ή φωτογραφίες. Ανατρέξτε στην ενότητα Επανατοποθέτηση του καλύμματος εγγράφου. Επιστροφή στην αρχή ## Επανατοποθέτηση του καλύμματος εγγράφου Τοποθετήστε ξανά το κάλυμμα εγγράφου σύροντάς το μέσα στις εγκοπές του καλύμματος σαρωτή. Βεβαιωθείτε ότι η λευκή επιφάνεια είναι στραμμένη προς τα έξω. Επιστροφή στην αρχή |