| Κεντρική σελίδα > Συντήρηση # Καθαρισμός του σαρωτή Για να διατηρήσετε τη βέλτιστη λειτουργία του σαρωτή, να τον καθαρίζετε σε τακτά διαστήματα ακολουθώντας την παρακάτω διαδικασία. Προσοχή:
Μην πιέσετε δυνατά τη γυάλινη επιφάνεια του πίνακα εγγράφων. Προσέξτε να μην χαράξετε ή καταστρέψετε τη γυάλινη επιφάνεια του πίνακα εγγράφων και μην χρησιμοποιείτε σκληρή ή λειαντική βούρτσα για να την καθαρίσετε. Μια χαλασμένη γυάλινη επιφάνεια μπορεί να μειώσει την ποιότητα σάρωσης. Μην χρησιμοποιείτε οινόπνευμα, αραιωτικό ή διαβρωτικό διάλυμα για τον καθαρισμό του σαρωτή. Αυτά τα χημικά μπορεί να καταστρέψουν τα εξαρτήματα του σαρωτή και το περίβλημα. Προσέξτε να μην σας πέσει υγρό στο μηχανισμό του σαρωτή ή στα ηλεκτρονικά μέρη του. Αυτό μπορεί να προκαλέσει μόνιμη βλάβη στο μηχανισμό και στα κυκλώματα. Μην ψεκάζετε λιπαντικές ουσίες στο εσωτερικό του σαρωτή. Μην ανοίγετε το περίβλημα του σαρωτή.
| Απενεργοποιήστε το σαρωτή, χρησιμοποιώντας το διακόπτη τροφοδοσίας του.
| Αποσυνδέστε το καλώδιο τροφοδοσίας AC από το σαρωτή.
| Αποσυνδέστε το καλώδιο USB από το σαρωτή.
| Καθαρίστε την εξωτερική θήκη με ένα πανί βουτηγμένο σε μαλακό απορρυπαντικό και νερό.
| Αν η γυάλινη επιφάνεια του πίνακα εγγράφων είναι λερωμένη, καθαρίστε τη με ένα μαλακό στεγνό πανί. Αν στη γυάλινη επιφάνεια υπάρχουν σημάδια από λιπαρές ουσίες ή άλλοι δύσκολοι λεκέδες, χρησιμοποιήστε μικρή ποσότητα υγρού καθαρισμού για τζάμια και ένα μαλακό πανί για να τους αφαιρέσετε. Σκουπίστε το υπόλοιπο υγρό.
Προσοχή:
Μην ψεκάζετε υγρό καθαρισμού για τζάμια απευθείας στη γυάλινη επιφάνεια του σαρωτή.
| Αφαιρέστε το κάλυμμα εγγράφου και καθαρίστε το άνοιγμα της μονάδας για διαφανή μέσα, όπως περιγράφεται στο βήμα 4.
α. άνοιγμα μονάδας για διαφανή μέσα Βεβαιωθείτε ότι στην επιφάνεια του πίνακα εγγράφων ή στο άνοιγμα της μονάδας για διαφανή μέσα δεν έχει συγκεντρωθεί σκόνη. Η σκόνη μπορεί να προκαλέσει κηλίδες στις σαρωμένες εικόνες. |