| Κεντρική σελίδα > Ασφάλεια # Σημαντικές οδηγίες ασφαλείας Περιορισμοί σχετικά με την αντιγραφή Διαβάστε όλες τις οδηγίες και τηρείτε όλες τις προειδοποιήσεις και τις οδηγίες που αναγράφονται στο σαρωτή. Σε αυτό το έγγραφο, οι ενδείξεις "προειδοποίηση", "προσοχή" και "σημείωση" αφορούν τα εξής: Η ένδειξη “Προειδοποίηση”
πρέπει να ακολουθείται με προσοχή για να αποφευχθούν τραυματισμοί.
Η ένδειξη “Προσοχή”
πρέπει να τηρείται για να αποφευχθεί βλάβη στον εξοπλισμό σας.
Η ένδειξη “Σημείωση”
περιέχει σημαντικές πληροφορίες και χρήσιμες συμβουλές για τη λειτουργία του προϊόντος αυτού.
Τοποθετήστε το σαρωτή αρκετά κοντά στον υπολογιστή για να μην τεντώνεται το καλώδιο διασύνδεσης. Μην τοποθετήσετε ή μην αποθηκεύσετε το σαρωτή ή τον προσαρμογέα AC σε εξωτερικό χώρο, κοντά σε υπερβολική σκόνη ή βρομιά, νερό, πήγες θερμότητες ή σε τοποθεσίες με κρούσεις, κραδασμούς, υψηλή θερμοκρασία ή υγρασία, άμεσο ηλιακό φως, πηγές έντονου φωτός ή απότομες μεταβολές στη θερμοκρασία ή την υγρασία. Μην τον χρησιμοποιείτε με βρεγμένα χέρια. Τοποθετήστε το σαρωτή και τον προσαρμογέα AC κοντά σε μια πρίζα για εύκολη αποσύνδεση του προσαρμογέα. Προσοχή:
Βεβαιωθείτε ότι το καλώδιο τροφοδοσίας AC πληροί τα σχετικά τοπικά πρότυπα για την ασφάλεια.
Το καλώδιο τροφοδοσίας AC πρέπει να τοποθετείται με τρόπο ώστε να αποφεύγονται τα γδαρσίματα, τα κοψίματα, οι φθορές, τα τσακίσματα και οι συστροφές. Μην τοποθετείτε αντικείμενα πάνω στο καλώδιο τροφοδοσίας AC και μην τοποθετείτε τον προσαρμογέα AC ή το καλώδιο τροφοδοσίας AC σε μέρος όπου κάποιος διερχόμενος μπορεί να τα πατήσει ή να σκοντάψει σε αυτά. Πρέπει να είστε ιδιαίτερα προσεκτικοί ώστε το καλώδιο τροφοδοσίας AC να είναι ευθύγραμμο στο άκρο του, καθώς και στο σημείο όπου εισέρχεται στον προσαρμογέα AC. Χρησιμοποιείτε μόνο τον προσαρμογέα AC που συνοδεύει το σαρωτή. Η χρήση άλλου προσαρμογέα μπορεί να προκαλέσει φωτιά, ηλεκτροπληξία ή τραυματισμό. Ο προσαρμογέας AC προορίζεται για χρήση με το σαρωτή και περιλαμβάνεται στη συσκευασία του. Μην δοκιμάσετε να τον χρησιμοποιήσετε σε άλλες ηλεκτρονικές συσκευές εκτός εάν υπάρχει ανάλογη οδηγία. Χρησιμοποιείτε μόνο τον τύπο τροφοδοσίας που αναγράφεται στην ετικέτα του προσαρμογέα AC και παρέχετε πάντα το ρεύμα απευθείας από μια τυπική οικιακή πρίζα με τον προσαρμογέα AC που πληροί τα σχετικά τοπικά πρότυπα ασφαλείας. Όταν συνδέετε αυτό το προϊόν με υπολογιστή ή άλλη συσκευή με καλώδιο, βεβαιωθείτε ότι έχετε συνδέσει τους ακροδέκτες με σωστό προσανατολισμό. Κάθε ακροδέκτης έχει μόνο ένα σωστό προσανατολισμό. Αν τοποθετήσετε έναν ακροδέκτη με λάθος προσανατολισμό, μπορεί να προκληθεί καταστροφή και των δύο συσκευών που συνδέονται με το καλώδιο. Αποφεύγετε να χρησιμοποιείτε πρίζες που βρίσκονται στο ίδιο κύκλωμα με φωτοτυπικά ή με συστήματα αερισμού που ενεργοποιούνται και απενεργοποιούνται τακτικά. Αν χρησιμοποιείτε καλώδιο επέκτασης με το σαρωτή, βεβαιωθείτε ότι η συνολική ονομαστική τιμή αμπέρ των συσκευών που έχουν συνδεθεί με το καλώδιο επέκτασης δεν υπερβαίνει την ονομαστική τιμή αμπέρ του καλωδίου. Επίσης, βεβαιωθείτε ότι η συνολική ονομαστική τιμή αμπέρ όλων των συσκευών που έχουν συνδεθεί στην πρίζα δεν υπερβαίνει την ονομαστική τιμή αμπέρ της πρίζας. Μην αποσυνδέετε, τροποποιείτε ή επιχειρείτε να επιδιορθώσετε τον προσαρμογέα AC, το σαρωτή ή τα προαιρετικά εξαρτήματα μόνοι σας, εκτός αν υπάρχουν σχετικές οδηγίες στους οδηγούς του σαρωτή. Μην τοποθετείτε αντικείμενα στα ανοίγματα καθώς μπορεί να έρθουν σε επαφή με επικίνδυνα σημεία τάσης ή μέρη βραχυκύκλωσης. Πρέπει να είστε προσεχτικοί καθώς υπάρχει κίνδυνος ηλεκτροπληξίας. Σε περίπτωση που η πρίζα υποστεί ζημιά, αντικαταστήστε τα καλώδια ή συμβουλευτείτε έναν εξουσιοδοτημένο ηλεκτρολόγο. Εάν υπάρχουν ασφάλειες στην πρίζα πρέπει να τις αντικαταστήσετε με ασφάλειες κατάλληλου μεγέθους και ονομαστικής ισχύος. Αποσυνδέστε το σαρωτή και τον προσαρμογέα AC και δώστε τους για συντήρηση σε εξουσιοδοτημένο τεχνικό προσωπικό εάν συμβαίνουν τα παρακάτω: Ο προσαρμογέας AC ή το βύσμα έχουν υποστεί ζημιά, έχει εισέλθει υγρό μέσα στο σαρωτή ή στον προσαρμογέα AC, ο σαρωτής ή ο προσαρμογέας AC έχουν πέσει και έχει προκληθεί ζημιά στο περίβλημα, ο σαρωτής ή ο προσαρμογέας AC δεν λειτουργούν κανονικά ή παρουσιάζουν αισθητή διαφορά στην απόδοση. (Μην ρυθμίζετε τα κουμπιά ελέγχου που δεν αναφέρονται στις οδηγίες λειτουργίας.) Αποσυνδέστε το σαρωτή και τον προσαρμογέα AC πριν από τον καθαρισμό. Καθαρίστε μόνο με ένα υγρό πανί. Μην χρησιμοποιείτε υγρά καθαριστικά ή σπρέι. Αν δεν πρόκειται να χρησιμοποιήσετε το σαρωτή για μεγάλο χρονικό διάστημα, βεβαιωθείτε ότι έχετε αποσυνδέσει τον προσαρμογέα AC από την πρίζα. ## Περιορισμοί σχετικά με την αντιγραφή Τηρήστε τους παρακάτω περιορισμούς προκειμένου να διασφαλιστεί η υπεύθυνη και νόμιμη χρήση του σαρωτή. Η αντιγραφή των παρακάτω απαγορεύεται δια του νόμου: Χαρτονομίσματα, νομίσματα, εμπορεύσιμα αξιόγραφα που εκδίδονται από το κράτος, κρατικά ομολογιακά αξιόγραφα και δημοτικά αξιόγραφα Αχρησιμοποίητα γραμματόσημα, κάρτες με προπληρωμένο τέλος και άλλα επίσημα ταχυδρομικά μέσα με έγκυρα ταχυδρομικά τέλη Κρατικά χαρτόσημα και ομόλογα που εκδίδονται με νομικές διαδικασίες Αντιγράφετε με προσοχή τα παρακάτω: Ιδιωτικά εμπορεύσιμα αξιόγραφα (αποδεικτικά κυριότητας μετοχών, διαπραγματεύσιμοι τίτλοι, επιταγές, κ.λπ.), μηνιαία πάσο, εκπτωτικά εισιτήρια κ.λπ. Διαβατήρια, διπλώματα οδήγησης, βεβαιώσεις φυσικής κατάστασης, άδειες εισόδου, σφραγίδες τροφίμων, εισιτήρια κ.λπ. Σημείωση:
Η αντιγραφή αυτών των στοιχείων ενδέχεται να απαγορεύεται δια του νόμου:
Υπεύθυνη χρήση των υλικών που προστατεύονται από πνευματικά δικαιώματα Η αντιγραφή υλικών που προστατεύονται από πνευματικά δικαιώματα μπορεί να θεωρηθεί ως κακή χρήση του σαρωτή. Εκτός κι αν ενεργείτε κατόπιν συμβουλής πεπειραμένου δικηγόρου, να επιδεικνύετε υπευθυνότητα και σεβασμό ζητώντας την άδεια του κατόχου των πνευματικών δικαιωμάτων πριν την αντιγραφή δημοσιευμένου υλικού. Επιστροφή στην αρχή |